Diari Oficial de la Generalitat Valenciana


Sumari del DOGV 3611, del 25-10-1999 (1999/9004)

RESOLUCIÓ de 27 de setembre de 1999, de la Conselleria de Benestar Social, per la qual es determina la minoració del crèdit inicialment destinat al finançament de vuit beques d'investigació per a llicenciats/llicenciades, sobre objectius concrets continguts en el Pla d'Igualtat d'Oportunitats entre Hòmens i Dones (1997-2000).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1999/09/27/(1)/dof/vci/html**

### Dades del document

Número de DOGV
:   3611

Data del DOGV
:   25-10-1999

Secció del DOGV
:   I. DISPOSICIONS GENERALS

Número del document
:   1999/9004


Data del document
:   27-09-1999

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * assignació per estudis

RESOLUCIÓ de 27 de setembre de 1999, de la Conselleria de Benestar Social, per la qual es determina la minoració del crèdit inicialment destinat al finançament de vuit beques d'investigació per a llicenciats/llicenciades, sobre objectius concrets continguts en el Pla d'Igualtat d'Oportunitats entre Hòmens i Dones (1997-2000). [1999/M9004]
  
Antecedents
  
Per l'Ordre de 6 d'abril de 1999, de la Conselleria de Benestar Social (DOGV núm. 3.482, de 27 d'abril), es van convocar vuit beques d'investigació per a llicenciats/llicenciades, sobre objectius concrets continguts en el Pla d'Igualtat d'Oportunitats entre Hòmens i Dones (1997-2000).
  
L'article 3 de l'ordre citada estableix una dotació econòmica per a finançar les beques de 8.400.000 pessetes, a càrrec de la línia de subvenció 403/000/99 del programa 323.10.
  
Mentre que la base quarta de l'ordre estableix la dotació de les beques amb 150.000 pessetes brutes mensuals cada una, amb un import total màxim d'1.050.000 pessetes brutes per beca, per anualitat 1999.
  
Fonaments de fet
  
Tenint en compte que la quantitat màxima establida en l'apartat anterior correspon al finançament de set mensualitats de cada una de les vuit beques, comptades a partir de l'1 de juny, a raó de 150.000 pessetes cada una i que el gaudi de les beques s'inicià el 7 de juliol de 1999.
  
A la vista de tot això, es contragué el crèdit de 6.933.927 pessetes per a finançar les beques i va quedar un crèdit disponible sense executar d'1.466.073 pessetes.
  
Fonaments jurídics
  
En virtut del que antecedeix, vist l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, fent ús de les atribucions concedides per l'article 35 de la Llei 5/1983, de la Generalitat Valenciana, de 30 de desembre, i d'allò que s'ha disposat en la citada Ordre d'1 de març de 1999, d'aquesta Conselleria de Benestar Social, a proposta de la Direcció General de la Dona
  
En virtut de l'exposat anteriorment, resolc:
  
Minorar el crèdit destinat inicialment com a dotació pressupostària en l'ordre de convocatòria de 6 d'abril de 1999, de la Conselleria de Benestar Social, per al finançament de les vuit beques d'investigació per a llicenciats/llicenciades sobre objectius concrets continguts en el Pla d'Igualtat d'Oportunitats entre Hòmens i Dones (1997-2000), en la quantitat d'un milió quatre-centes seixanta-sis mil setanta-tres pessetes (1.466.073 PTA) i queda el crèdit destinat al finançament de la convocatòria de referència en la quantitat de sis milions nou-centes trenta-tres mil nou-centes vint-i-set pessetes (6.933.927 PTA).
  
Contra aquesta resolució, que posa fi a la via administrativa, podrà interposar-se amb caràcter potestatiu, recurs de reposició davant de l'òrgan que dicta aquesta resolució, en el termini d'un mes des de l'endemà de la seua notificació, o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir l'endemà de la seua notificació.


Còpia Permalink ELI